ໄພທຳມະຊາດໃນອິນໂດເນເຊຍ
400 ກວ່າຄົນເສຍຊີວິດ ຈາກໄພທຳມະຊາດ ໃນອິນໂດເນເຊຍ
ໃນວັນສຸກມື້ນີ້ເຈົ້າໜ້າທີ່ຄຸ້ມຄອງໄພພິບັດຂອງອິນໂດເນເຊຍ ພວມດີ້ນຮົນຊອກຫາຊ່ອງທາງເພື່ອຈະຈັດສົ່ງການຊ່ອຍເຫຼືອ ໄປໃຫ້ພວກທີ່ໄດ້ຮັບເຄາະຈາກຟອງຍັກສຸນາມິຂະນະທີ່ພູໄຟ ທີ່ມີການເໜັງຕີງຫຼາຍທີ່ສຸດຂອງອິນໂດເນເຊຍ ຍັງສືບຕໍ່ພົ່ນ ແກັສແລະຂີ້ເຖົ່າຮ້ອນອອກມາ ທີ່ພາກກາງຂອງເກາະ Java ພູໄຟ Merapi ທີ່ເຮັດໃຫ້ມີ ຜູ້ເສຍຊີວິດໄປແລ້ວ 33 ຄົນແລະບັງຄັບໃຫ້ອີກ 40,000 ຄົນ ຕ້ອງໄດ້ຫຼົບໜີໄປ ຈາກເຮືອນຊານບ້ານຊ່ອງ ຂອງ ພວກເຂົາເຈົ້ານັ້ນ ໄດ້ລະເບີດຂຶ້ນອີກໃນວັນສຸກມື້ນີ້ ແຕ່ບໍ່ ໄດ້ມີລາຍງານ ແຈ້ງໃຫ້ຊາບ ກ່ຽວກັບຈຳນວນຜູ້ບາດເຈັບ ລົ້ມຕາຍ ການລະເບີດຂອງພູໄຟປະກອບກັບການເກີດຟອງຍັກສຸ ນາມິ ໃນມື້ວັນຈັນຜ່ານມາທີ່ໝູ່ເກາະ Mentawai ເຮັດໃຫ້ ຈຳນວນຜູ້ເສຍຊີວິດ ຍ້ອນໄພທຳມະຊາດທັງ 2 ມີກາຍ 400 ຄົນ ຄວາມຫວັງກໍໄດ້ຈາງຫາຍໄປ ໃນການທີ່ຈະພົບ ເຫັນຜູ້ຄົນຈຳນວນຫຼາຍຮ້ອຍຄົນໃນບັນຊີພວກຫາຍສາບ ສູນ ຫຼັງຈາກຟອງທີ່ສູງ 3 ແມັດ ຊັດເຂົ້າຖະຫຼົ່ມ ລຸນຫຼັງທີ່ໄດ້ເກີດແຜ່ນດິນໄຫວຢູ່ໃນຂົງເຂດ ທີ່ມີຄວາມແຮງແທກໄດ້ 7 7 ປະທານາທິບໍດີອິນໂດເນເຊຍທ່ານ Susilo Bambang Yudhoyono ໄດ້ເດີນທາງໄປ ຢ້ຽມຢາມເຂດປະສົບໄພນອກແຄມຝັ່ງທະເລກໍ້າຕາເວັນຕົກຂອງເກາະສຸມາຕຣາໃນວັນພະ ຫັດວານນີ້ ຫຼັງຈາກໄດ້ຕັດສິນໃຈ ບໍ່ເຂົ້າຮ່ວມກອງປະຊຸມສຸດຍອດອາຊ່ຽນ ທີ່ຫວຽດນາມ ພວກກູ້ໄພໄດ້ຈັດຫາອາຫານການກິນ ຕູບຜ້າຕັ້ງ ແລະເຄື່ອງນຸ່ງຫົ່ມ ໃຫ້ແກ່ພວກທີ່ລອດ ຊີວິດມາໄດ້